Прынамсі, да гэтай сустрэчы аднойчы “вычытвала” аўдыякнігу — гэта было шалёна захапляльна! Мне далі агучаны запіс. Перада мной ляжаў тэкст. Я ўключала аўдыяфайл, а калі чула, што, напрыклад, націск не там, дзе трэба — адразу ціснула на кнопку паўзы і пазначала на аркушы: на такой хвіліне неабходна выправіць дадзеную памылку. Пасля зробленай працы мяне запрасілі на невялічкую экскурсію ў гуказапісвальны пакойчык на Плошчы Перамогі, дзе ствараліся аўдыякнігі. Там жа працавалі выбітныя дыктары, якія начытвалі творы не менш легендарных пісьменнікаў.